Pacul kalebu salah sijiné alat utawa piranti tradhisional kang digunakaké ing pertanian.[1] Pacul digunakaké kanggo ndhudhug lemah, kanggo ngresiki lemah saka suket utawa kanggo ngratakaké lemah.[1] Pacul isih digunakaké nganti jaman saiki, ananging kanggo ngolah lemah kang luwih amba buyasané nggunakaké bajak utawa traktor.[1] Pacul biyasané digawé saka kayu lan wesi.[1] Kayu dadi dangangan utawa gagang pacul lan ing bonggol kayu ana wesi kang pancen digawé tipis lan landhep supaya kena kanggo macul.[1] Pacul kui ora namung digunakaké ing babagan pertanian. Pacul uga digunakaké kanggo ngaduk bahan bangunan. Kanthi migunakaké pacul, para tukang bangunan bisa nyampur kanthi rata bahan bangunan arupa wedhi, semèn, lan gamping.